kardosdrur/scandi-wiki huggingface dataset:
Jag Och Min Far

Jag Och Min Far er et opsamlingsalbum fra den svenske musiker og komponist Eddie Meduza og hans søn Anders Norstedt fra 2014.

Albummet indeholder skitser og sange optaget i 1980'erne og tre bonussange med bandet Norstedtz med Anders Norstedt på sang.

Spor. 

 Slagsmål
 Idioternas Afton
 Byfånar
 Schizofreniklubben
 Radiohandeln
 Lanthandeln
 Hos Doktorn
 Familjemiddagen
 Fredrikbergsskolan
 We Are Wikings
 Mellantjôt
 Rockhead
 Masturberar
 Ronka

Bonussange:

 Skattmasen
 Min Stereo
 Dä Va Ett Djävla Liv

Referencer 

Eddie Meduza-album
Album fra 2014
Guldboxen

Guldboxen er en multihal, som er en del af Nykøbing F. Hallerne, der er et idrætsanlæg i Nykøbing Falster bestående af fire haller. Nykøbing Falster Stadionhal blev færdigbygget i sommeren 2023.

Historie 
Efterspørgslen efter en ny multihal i Nykøbing Falster kom som et resultat af Nykøbing Falster Håndboldklubs succes og den tilhørende interesse fra tilskuere samt specielle krav til afvikling af kampe i europæisk regi. Derudover var der et kapacitetsproblem i kommunen, hvor der var en stor efterspørgsel efter haltimer. Fra håndboldklubbens side blev der således efterspurgt en ny hal i 2017, hvor klubben også blev danske mestre og dermed kvalificerede sig til at spille Champions League i sæsonen 2017-18. Klubben måtte dog spille sine kampe i Arena Næstved, da der ikke var en hal der levede op til de europæiske krav i kommunen. Dette resulterede i, at der ved fireårsbudgettet i Guldborgsund Kommune i 2019 blev vedtaget et budgetforlig, hvor der blev afsat 80 millioner kroner til byggeriet af en ny multihal.

I oktober 2020 blev opførelsen af hallen sendt i udbud, udbuddet blev vundet af Gråkjær Erhverv A/S i sommeren 2021, som dermed skulle stå for byggeriet sammen med i samarbejde med GPP Arkitekter og Hamiconsult. Byggeriet af den nye hal blev påbegyndt den 15. oktober 2021. I 2022 stod det klart, at byggeriet blev mere end 30 millioner kroner dyrere end oprindeligt budgetteret.

Guldborgsund Kommune lancerede en konkurrence i efteråret 2022, hvor borgerne kunne stille forslag til hallens navn. Landdistrikter, kultur og fritidsudvalget i Guldborgsund Kommune valgte navnet Guldboxen blandt 163 indsendte borgerforslag.

Hallen blev indviet den 22. august 2023.

Referencer 

Idrætsanlæg
Guldborgsund Kommune
Nykøbing Falster
Idrætshaller i Danmark
Peter Sterup

Peter Johannes Sterup (født 18. april 1949 i Århus) er en dansk politiker som var medlem af Folketinget for Det Konservative Folkeparti fra 1989 til 1990 og partiets generalsekretær fra 1992 til 1998.

Politisk karriere 
Sterup blev opstillet til Folketinget for Det Konservative Folkeparti i Frederiksværkkredsen i 1983 og skiftede til Koldingkredsen i 1990. Han blev aldrig valgt direkte til Folketinget, men indtrådte som folketingsmedlem i 1989 da Palle Simonsen nedlagde sit mandat fordi han ved folketingsvalget i 1988 var blevet 1. stedfortræder for De Konservative i Frederiksborg Amtskreds.

Sterup var generalsekretær for De Konservative fra 1992 til 1998. Omkring 1994 blev Det Konservative Folkeparti styret af trioen Hans Engell (politisk leder), Erik Skov Pedersen (pressechef) og Peter Sterup (generalsekretær) som blev kaldt de tre tenorer.

I 2023 meldte Sterup sig ud af De Konservative efter 58 års medlemskab og opfordrede partiformand Søren Pape Poulsen til at gå af.

Uddannelse og erhverv 
Sterup blev student fra Randers Amtsgymnasium i 1968 og studerede på Århus Universitet fra 1968 til 1973 og på Danmarks Journalisthøjskole 1973-1977. Han var politisk medarbejder ved Kristeligt Dagblad 1977-1979 og politisk medarbejder ved B.T. 1979-1981. Herefter var han informationschef i Entreprenørforeningen 1981-1983 og i Industriens Arbejdsgivere fra 1983.

Privatliv 
Peter Sterup blev gift med Trine Gregorius i 1990.

Referencer 

Tidligere folketingsmedlemmer fra Det Konservative Folkeparti
Folketingsmedlemmer i 1980'erne
Folketingsmedlemmer i 1990'erne
Grøn mamba

Den grønne mamba (Dendroaspis angusticeps), også kaldet østgrøn mamba, er en meget giftig slange i familien giftsnoge (Elapidae). Det er den mindste mamba i slægten Dendroaspis. Den grønne mamba lever i træer og er hjemmehørende i kystområder i det sydlige Østafrika. Den blev først beskrevet af  den skotske kirurg og zoolog Andrew Smith i 1849.

Udseende 

Slangen har et klart markant hoved, en slank bygning og en lang hale. Den har en blank græsgrøn ryg og en grøngul bug. Voksne hunner har en gennemsnitlig længde på omkring 2 m, og hannerne er lidt mindre.

Adfærd 
Slangen lever hovedsageligt i træer og falder sjældent ned til jorden, medmindre den jager bytte eller soler sig i solen. Grønne mambaer er aktive døgnet rundt. I modsætning til sort mamba er den genert og ses sjældent. Den er heller ikke så aggressiv, og den bider ikke ofte, når den er truet, i stedet trækker den sig tilbage fra fare. Men fortsatte provokationer får slangen til at hugge og bide, men det er sjældent. 

Grønne mamboer bygger deres reder hvor der er træer, ofte i grønne skove, kystskove eller fugtige savanner. Bambuslunde og mangoplantager er også kendte tilholdssteder.

Føde 
Kosten består hovedsageligt af småfugle, fugleæg og smågnavere. Unge mambaer spiser nogle gange også andre krybdyr, såsom kamæleoner.

Formering 
Parringshandlingen kan tage op til 17 timer. Den grønne mamba lægger 6-17 æg om sommeren, normalt i hule træer i sparsom vegetation. Når æggene klækkes, er ungerne 35-45 centimeter lange og giftige lige fra fødslen. Artens hanner er kendt for at kæmpe for at parre sig, svarende til kampene mellem hannerne hos kongekobraen. Kampene, som kan vare i flere timer, involverer brydning, hvor slangerne slynger sig om hinanden og skubber rivalen til jorden, men de bider ikke hinanden.

Gift 
Den grønne mambas gift består af både neurotoksiner (nervegifte) og kardiotoksiner (hjertegifte). Giften ligner i sammensætning og virkning giften fra den sorte mamba, men den er kun en tiendedel så giftig, og mængden af gift som slangen indsprøjter byttet er mindre, jo mindre slangen er. På trods af dette er et bid fra en grøn mamba dødeligt og skal behandles med det samme. Symptomer på forgiftning omfatter hævelse af injektionsstedet, svimmelhed og kvalme, ledsaget af vejrtrækningsbesvær og synkebesvær, uregelmæssig hjerterytme og kramper udvikler sig til lammelse af åndedrættet.

Eksterne henvisninger 
LD50-statistik for de mest giftige slanger, inklusive grøn mamba

Mamba
Lasse Frimand Jensen

Lasse Frimand Jensen (født 3. marts 1986) er en dansk socialdemokratisk politiker som siden 19. juni 2023 har været borgmester i Aalborg Kommune.

Lasse bor i Aalborg (Nørresundby) og er gift med sin kone Kristine, som han har tre børn med. Efter en intern afstemning blandt de socialdemokratiske medlemmer i Aalborg kommune, vandt Lasse Frimand Jensen over Flemming Møller Mortensen og blev dermed konstitueret som den yngste borgmester i Aalborgs historie. Han bliver dermed den tredje i familiens historie til at bære borgmesterkæden, da han er søn af tidligere borgmester i København, Frank Jensen, og barnebarn til en tidligere borgmester i Støvring.

Lasse er selv opvokset i Aalborg og er ved siden af sin politiske karriere aktiv i foreningslivet hos Nørresundby Idrætsforening. Lasse har studeret Master i Development and International Relations på Aalborg Universitet og har tidligere arbejdet som projektleder i International House North Denmark.

Byrådsperiode:

 1. januar 2022 til 31. december 2025
 1. januar 2018 til 31. december 2021
 1. januar 2014 til 31. december 2017

Referencer 

Borgmestre i Aalborg
Medlemmer af Aalborg Byråd
Kommunalbestyrelsesmedlemmer fra Socialdemokraterne
Borgmestre i Danmark 2022-2025
Borgmestre fra Socialdemokraterne
Helle Frederiksen

Helle Frederiksen er navnet på flere personer:
 Helle Frederiksen (triatlet) – dansk svømmer og triatlet
 Helle Frederiksen (politiker) – dansk politiker, første viceborgmester og fungerende borgmester i Aalborg Kommune
Krupka

Krupka (tjekkisk udtale: [ˈkrupka] ; ) er en by i distriktet Teplice i regionen Ústí nad Labem i Tjekkiet med omkring 13.000 indbyggere. Byen ligger i Erzgebirge, et UNESCOs verdensarvssted, og i den sene middelalder var det en af verdens førende producenter af tin og sølv. Centrum af Krupka er velbevaret og er beskyttet ved lov som en urban monumentzone.

Bydelene og landsbyerne Bohosudov, Fojtovice, Horní Krupka, Maršov, Nové Modlany, Soběchleby, Unčín og Vrchoslav er administrative dele af Krupka.

Etymologi 
Navnet "Krupka" var afledt af et gammeltjekkisk ord krupý, som cirka betyder "stor".

Geografi 

Krupka ligger omkring 3 km nord for Teplice og 11 km  øst for Ústí nad Labem. Den sydlige del af kommunens område med det bebyggede område ligger på Most-sletten og  den nordlige del ligger i Erzgebirge.

På den sydlige grænse af Krupka ligger Kateřina Reservoir, der blev bygget i begyndelsen af det 20. århundrede. Det blev bygget som en del af vandforvaltningsbeskyttelsen og bruges i dag også til rekreative formål.

Historie 
Oprindelsen af den oprindelige mineby er forbundet med udvinding af tinmalm og dens videre forarbejdning. Den første skriftlige omtale af Krupka er fra 1305 i et skøde af kong Wenceslaus 2.  I 1330 nævnes eksistensen af en vagtfæstning. Efter hussitterkrigene fik Krupka byprivilegier.

I 1600-tallet begyndte der at opstå problemer med minedriften, og tinsalget gik i stå. Trediveårskrigen påvirkede minedriften negativt. I 1708 købte familien Clary-Aldringen godset Krupka og ejede det indtil 1918.

I det 19. århundrede flyttede det økonomiske centrum til nabobyen Bohosudov med etableringen af nye fabrikker og brunkulsminer. I 1858 blev jernbanen til Bohosudov bygget. I 1898 blev Bohosudov forfremmet til en by. Fra 1938 til 1945 var Krupka annekteret af Nazityskland og administreret som en del af Reichsgau Sudetenland. I 1960 blev Bohosudov fusioneret med Krupka og blev dens mest befolkede bydel.

Seværdigheder 

Det historiske centrum af Krupka består af Husitská-gaden, der tidligere var sæde for forskellige håndværkere. Nutidens Husitská-gaden består af ombyggede eller genopbyggede oprindelige renæssancehuse. Det vigtigste vartegn er Jomfru Marias himmelfartskirke fra det 14. århundrede. Det blev ødelagt af brande mange gange og restaureret i 1668. Bag kirken er der et klokketårn fra 1400-tallet. Over kirken ligger det tidligere rådhus, der i dag er i privateje. 

Minekulturlandskabet i Krupka blev  i 2019  en del af UNESCOs verdensarvssted  den transnationale Mineregion i Erzgebirge. I forbindelse med minedriften blev der oprettet en uddannelsessti, der fører fra den tjekkiske side til den tyske side og viser forskellige historisk vigtige steder. I Husitská Street er der infocentret i Krupka Mineregionen med en udstilling med fokus på historien og livet i Krupka, minedrift i Erzgebirge og en malmsamling.

Referencer

Eksterne henvisninger 

 

Byer i Tjekkiet
Byer i Ústí nad Labem
Verdensarvsområder i Tjekkiet
Klimaflygtning

Klimaflygtninge er mennesker, der er tvunget til at forlade deres hjemland på grund af de negative konsekvenser af klimaforandringerne. Disse konsekvenser kan omfatte stigning i havniveau, ørkendannelse, ekstreme vejrforhold eller manglende adgang til rent vand og fødevarer.

Klimaflygtninge er forskellige fra traditionelle flygtninge, da årsagen til deres tvungen forflytning primært skyldes klimaændringer i stedet for konflikter eller politiske forhold.

Da klimaforandringerne forventes at forværres i fremtiden, kan antallet af mennesker, der bliver tvunget til at forlade deres hjem på grund af klimaændringer, stige betydeligt.

Klimaforandringer Flygtninge
Helle Frederiksen (politiker)

Helle Frederiksen (født 22. september 1963) er en dansk socialdemokratisk politiker og viceborgmester i Aalborg Kommune. Hun har ved fire lejligheder været fungerende borgmester i Aalborg kommune, hvilket ifølge TV2 Nord er dansk rekord for antal borgmesterperioder. Hun var fungerende borgmester første gang i 2012 hvor hun overtog mens daværende borgmester Henning G. Jensen var syg. Fra 20. januar til 28. februar 2022 var hun fungerende borgmester fordi borgmester Thomas Kastrup-Larsen var sygemeldt med stress. 12. december 2022 overtog hun igen for Thomas Kastrup-Larsen fordi han var kommet til skade ved en faldulykke. Fjerde gang var fra 1. juni 2023 hvor Kastrup-Larsen udtrådte af byrådet til 19. juni hvor Lasse Frimand Jensen blev valgt til ny borgmester.

Frederiksen var været medlem af kommunalbestyrelsen i Aalborg siden 2006. Hendes civile erhverv er familieplejekonsulent.

Referencer 

Medlemmer af Aalborg Byråd
Kommunalbestyrelsesmedlemmer fra Socialdemokraterne
Viceborgmestre fra Socialdemokraterne
Statskuppet i Gabon 2023

Statskuppet i Gabon 2023 var et statskup foretaget onsdag 30. august 2023, hvor militæret hævdede at have overtaget magten i Gabon efter Ali Bongo, der i den foregående weekend havde vundet valget med 64,27% af stemmerne. Kupmagerne indsatte lederen af den afsatte præsidents præsidentgarde som nyt statsoverhoved.

Forløb 
Militæret anser imidlertid ikke valgresultatet som værende troværdigt og har derfor annulleret resultatet, for at "forsvare freden ved at sætte en stopper for det nuværende regime". Blandt andet fordi der ikke var udenlandske valgobservatører, internettet var begrænset (i tre dage) og der var udstedt udgangsforbud. Udgangsforbuddet skyldtes ifølge Stig Jensen (lektor ved Center for Afrikastudier på Københavns Universitet), at "myndighederne forudså utilfredshed med resultatet". Ifølge Holger Bernt Hansen (professor emeritus på Center for Afrikastudier på Københavns Universitet) har der været valgsvindel i forbindelse med valget. Han hævder også, at kuppet har været forberedt op til valget, og at det i modsætning til de øvrige kup i Afrika er de samlede væbnede styrker, der står bag kuppet. Kuppet er det ottende af sin slags i det centrale og vestlige Afrika siden 2010. 

Ifølge militæret er den kuppede præsident sat i husarrest sammen med sin familie, mens en af hans sønner er anholdt for landsforræderi. Bongo-familien har siddet på magten i 56 år. Ali Bongo overtog ved sin tiltræden magten efter sin far, Omar Bongo. Senere har han dog fået lov til at forlade landet.

Der blev under kuppet hørt skud i gaderne, og der var feststemning i gaderne efterfølgende. Kuppet medførte blandet andet, at to oliefirmaer, der opererer i Gabon, er faldet i aktieværdi med hhv. 6.4% og 3,5%.

I forbindelse med kuppet blev alle grænser til landet lukket frem til 2. september.

Udenlandske reaktioner 
Kuppet er blevet fordømt af Den Afrikanske Union, der har indkaldt sit freds- og sikkerhedsråd, hvor Burundi, Senegal og Cameroun vil deltage. Derudover er kuppet fordømt af Frankrig, Rusland og Kina. Forsvarsministrene for Den Europæiske Union samledes senere på dagen til et uformelt møde om kuppet.

Fremtiden 
Den militære junta, der overtog magten efter kuppet har planer om at afholde et nyt valg efter to år.

Referencer 

Statskup
Gabons historie
Politik i 2023
Begivenheder i 2023
UEFA Super Cup 2023

UEFA Super Cup 2022-2023 var den 48. udgave af Super Cuppen. Den var egentlig planlagt til at blive afholdt på Ak Bars Arena i Kazan i Rusland, men grunder invasionen af Ukraine blev Rusland udelukket for noget Europæisk fodbold. Derfor blev det rykket til Karaiskakis Stadion i Piræus.

Holdene

Stadion 
Original Stadion Valg

Ak Bars Arena i Kasan var oprindeligt valgt som stadion til lejligheden, men efter Ruslands invasion af Ukraine blev planerne ændret. De var blevet valgt oprindeligt af UEFAs udvælgnings komiteet til at være vært for kampen. Samme år som Albaniens fodbold komiteet havde fået et afslået bud omkring deres værtsstadion som ligger i Tirana.

Kampen

Resume 
Manchester City var tæt på at åbne scoringen i det 8. minut, efter at et hovedstød fra Nathan Aké blev reddet af Yassine Bounou . Jack Grealish havde også en indsats uden for straffesparksfeltet, som Bounou reddede i det 17. minut. I det 25. minut tog Sevilla føringen efter et indlæg i straffesparksfeltet af Marcos Acuña fandt vej videre til hovedet på Youssef En-Nesyri , der formåede at heade bolden ned i nettets nederste venstre hjørne.  I anden halvleg blev En-Nesyri sat igennem på mål af Lucas Ocampos, før hans resulterende indsats blev reddet af Ederson . Cole Palmergjorde det til 1-1 i det 63. minut efter at have headet bolden forbi Bounou via et indlæg fra Rodri .  I det 64. minut blev En-Nesyri sat igennem på mål igen af ​​Ocampos, men blev igen afvist af Ederson. Palmer havde også en curling-indsats reddet af Bounou i det 69. minut. Konstant pres fra City førte til sidst til, at Aké fik et hovedstød, ender med at blive vippet af Bounou. Kampen endte 1-1 efter 90 minutter og gik derfor til straffesparkskonkurrence. Da begge hold scorede deres første fire straffe, scorede City-kaptajnen Kyle Walker deres femte straffespark, før Nemanja Gudelj missede det afgørende straffespark for Sevilla ved at ramme overliggeren, hvilket betød, at Manchester City vandt Super Cuppen 5-4 på straffespark.

Detaljer 

|GK ||31|| Ederson |- |RB ||2 || Kyle Walker (c) |- |CB ||25|| Manuel Akanji |- |CB ||24|| Joško Gvardiol |- |LB ||6 || Nathan Aké |- |CM ||8 || Mateo Kovačić |- |CM ||16|| Rodri |- |RW ||80|| Cole Palmer || ||  |- |AM ||47|| Phil Foden |- |LW ||10|| Jack Grealish |- |CF ||9 || Erling Haaland |- |colspan=3|Udskiftning: |- |GK ||18|| Stefan Ortega |- |GK ||33|| Scott Carson |- |DF ||3 || Rúben Dias |- |DF ||5 || John Stones |- |DF ||14|| Aymeric Laporte |- |DF ||21|| Sergio Gómez |- |DF ||82|| Rico Lewis |- |MF ||4 || Kalvin Phillips |- |MF ||32|| Máximo Perrone |- |MF ||87|| James McAtee |- |FW ||19|| Julián Álvarez || ||  |- |FW ||52|| Oscar Bobb |- |colspan=3|Manager: |- |colspan=3| Pep Guardiola |} |valign="top"| |valign="top" width="50%"|

Sponsorater 
•Lays Chips
•Pepsi
•Playstation 
•Just Eat

UEFA Super Cup
Ali Bongo

Ali Bongo Ondimba (født Alain Bernard Bongo; 9. februar 1959), kendt som Ali Bongo, er en gabonesisk politiker, som var Gabons tredje præsident fra 2009 til 2023. Han er medlem af Gabons Demokratiske Parti (Parti démocratique gabonais, PDG).

Ali Bongo er søn af Omar Bongo, som var Gabons præsident fra 1967 til sin død i 2009. Under sin fars præsidentskab var han udenrigsminister fra 1989 til 1991, han repræsenterede Bongoville (en by opkaldt efter Omar Bongo) som deputeret i nationalforsamlingen (Underhuset i Gabons parlament) fra 1991 til 1999 og var forsvarsminister fra 1999 til 2009. Efter sin fars død vandt han det gabonesiske præsidentvalg i 2009. Han blev genvalgt i 2016 i et valg, der var præget af mange uregelmæssigheder, anholdelser, menneskerettighedskrænkelser og protester og vold efter valget. Den 30. august 2023, efter resultatet af det gabonesiske parlamentsvalg 2023, fordrev militæret ham fra præsidentposten ved et statskup og oprettede en junta. Kupmagerne mente ikke at valget var transparent eller retfærdigt, og satte Bongo i husarrest.

Opvækst og uddannelse og musik 
Ali Bongo blev født som Alain Bernard Bongo i Brazzaville, som søn af Albert-Bernard Bongo (senere Omar Bongo Ondimba) og Josephine Kama (senere Patience Dabany). Hans mor var 18 år gammel på tidspunktet for hans fødsel. Han blev undfanget 18 måneder før forældrenes ægteskab, og der har været rygter om, at han var Omar Bongos adoptivsøn, en påstand, som han afviser.

Bongo gik i skole på en privatskole i Neuilly, Frankrig, og studerede derefter jura på Sorbonne. I 2018 modtog han en æresdoktorgrad i jura fra Wuhan Universitet i Kina.

Bongo har arvet en passion for musik fra sin mor, den gabonesiske sanger og musiker Patience Dabany. I 1977 udgav han et funkalbum, A Brand New Man, produceret af Charles Bobbit som var James Browns manager.

Alian Bongo konverterede i 1973 til Islam og skiftede i den forbindelse navn til Ali.

Referencer 

Gabons præsidenter
Politikere fra Gabon
Woman's Place

Woman's Place er en amerikansk stumfilm fra 1921 af Victor Fleming.

Medvirkende 
Constance Talmadge	som Josephine Gerson
Kenneth Harlan som Jim Bradley
Hassard Short som Freddy Bleeker
Florence Short som Amy Bleeker
Ina Rorke som Mrs. Margaret Belknap
Margaret Linden som Miss Jane Wilson
Jack Connolly som Dan Dowd

Referencer

Eksterne henvisninger 

 

Stumfilm fra USA
Amerikanske film fra 1921
Romantiske komediefilm fra USA
Die Rache einer Frau

Die Rache einer Frau er en tysk stumfilm fra 1921 af Robert Wiene.

Medvirkende 
 Vera Karalli 
 Franz Egenieff
 Olga Engl   
 Margarete Kupfer   
 Alfred Haase   
 Boris Michailow
 Auguste Prasch-Grevenberg

Referencer

Eksterne henvisninger 

 

Stumfilm fra Tyskland
Tyske film fra 1921
Die Frauen vom Gnadenstein

Die Frauen vom Gnadenstein er en tysk stumfilm fra 1921 af Robert Dinesen.

Medvirkende 
Grete Diercks som Rose Marie Schlegel
Olga Engl
Leopold Gadiel
Harry Hardt
Erich Kaiser-Titz som Werner von Dierckhoff
Adolf Klein som Pfarrer
Hedwig Lehmann

Referencer

Eksterne henvisninger 

 

Stumfilm fra Tyskland
Tyske film fra 1921
Dramafilm fra Tyskland
The Yellow Claw

The Yellow Claw er en britisk stumfilm fra 1921 af René Plaissetty.

Medvirkende 
 Sydney Seaward som Dunbar 
 Arthur M. Cullin som Dr. Cumberley 
 Harvey Braban som Gaston Max 
 Annie Esmond som Denise Ryland 
 Norman Page som Soames 
 Kitty Fielder
 Kiyoshi Takase som Ho-Pin

Referencer

Eksterne henvisninger 

 

Stumfilm fra Storbritannien
Britiske film fra 1921
Merrion Square

Merrion Square () er en georgiansk park i Southside af Dublin centrum.

Den blev etableret i 1762 med design af John Smyth og Jonathan Barker til Viscount FitzWilliams ejendom. Samuel Sproule udlagde senere østsiden omkring 1780 og den blev skabt ved en konkurrence, der blev vundet af Benjamin Simpson i 1792 med tegninger af John James Barralet. De omkringliggende huse blev stort set alle sammen opført i begyndelsen af 1800-tallet.

Efterspørgslen et townhouse syd for floden Liffey var blevet igangsat af beslutningen af daværende jarl af Kildare (senere hertug af Leinster) til at bygge sit hjem i Dublin i den ikke-udviklede southside. Han opførte det største aristokratiske hus i Dublin, Leinster House, efter Dublin Castle. Aristokrater, biskopper og velhavende begyndte herefter at sælge deres huse i Northside og flyttede til de nye huse i southside.

Referencer

Eksterne henvisninger 

Parker i Irland
Bygninger, konstruktioner og anlæg i Dublin
Southside (Dublin)

Southside () er en del af Dublin city der ligger syd for floden Liffey. Det er et uformelt men ofte anvendt begreb. Til forskel fra byens Northside, er den historisk blevet betragtet som mere velhavende og priviligeret, dog med flere undtagelser (eksempelvis ligger Malahide, der er en af de rigeste områder i Irland, i Northside).

Områder i Southside 
Southside inkluderer den del af Dublin centrum , der ligger syd for Liffey, inklusive Grafton Street og andre vkendte gader, og dele af indre by som The Liberties / The Coombe og Temple Bar.

Uden for byens centrum inkluderes følgende område i Southside, hvoraf flere er mindre landsbyer, som først er blevet en del af Dublin i nyere tid:

Referencer 

Dublin